ನ್ಯೂಟನ್‌ ಹೀತ್‌ನಲ್ಲಿನ ಲಂಕಾಷೈರ್‌ ಮತ್ತು ಯಾರ್ಕ್‌ಷೈರ್‌ ರೈಲ್ವೇ ಡಿಪೋದ ಕೆಲಸಗಾರರ ತಂಡದಂತೆ ೧೮೭೮ರಲ್ಲಿ ನ್ಯೂಟನ್‌ ಹೀತ್‌ L&YR F.C. ಎಂಬ ಹೆಸರಿನಿಂದ ಕ್ಲಬ್‌ ರಚನೆಯಾಯಿತು. ಕ್ಲಬ್‌ನ ಸಮವಸ್ತ್ರವು ಹಸಿರು ಮತ್ತು ಚಿನ್ನದ ಬಣ್ಣದ ಅರೆ ತೋಳಿನ ವಸ್ತ್ರವಾಗಿತ್ತು. ಅವರು ೧೮೯೩ರಲ್ಲಿ ಕ್ಲೇಟನ್‌ ನಗರದಲ್ಲಿರುವ ಬ್ಯಾಂಕ್‌ ಸ್ಟ್ರೀಟ್‌ಗೆ ಸ್ಥಳಾಂತರವಾಗುವ ಮೊದಲು ಹದಿನೈದು ವರ್ಷಗಳು ನಾರ್ತ್‌‌ ರೋಡ್‌ನಲ್ಲಿರುವ ಚಿಕ್ಕ, ಶಿಥಿಲಗೊಂಡ ಮೈದಾನದಲ್ಲಿ ಆಡುತ್ತಿದ್ದರು. ಹಿಂದಿನ ವರ್ಷ ಕ್ಲಬ್‌ ಫುಟ್‌ಬಾಲ್‌ ಲೀಗ್‌ ಪ್ರವೇಶಿಸಿದ್ದರಿಂದ, ರೈಲು‌ ಡಿಪೋನೊಂದಿಗಿನ ತನ್ನ ಕೊಂಡಿಗಳನ್ನು ಪ್ರತ್ಯೇಕಿಸಿಕೊಂಡು ಸ್ವತಂತ್ರ ಕಂಪನಿಯಾಗಿ ಪರಿವರ್ತನೆಗೊಂಡಿತು. ಅದರಂತೆ ಒಬ್ಬ ಕ್ಲಬ್‌ನ ಕಾರ್ಯದರ್ಶಿಯನ್ನು ನೇಮಿಸಲಾಯಿತು ಮತ್ತು "L&YR"ನ್ನು ತೆಗೆದುಹಾಕಿ, ಕೇವಲ ನ್ಯೂಟನ್‌ ಹೀತ್‌ F.C. ಹೆಸರನ್ನು ಉಳಿಸಿಕೊಳ್ಳಲಾಯಿತು. ನಂತರದ ಕೆಲವೇ ವರ್ಷಗಳಲ್ಲಿ, ಅಂದರೆ ೧೯೦೨ರಲ್ಲಿ ಕ್ಲಬ್‌ £೨,೫೦೦ಕ್ಕೂ ಹೆಚ್ಚು ಸಾಲದಿಂದಾಗಿ ದಿವಾಳಿಯಾಗುವ ಸ್ಥಿತಿಗೆ ಬಂದಿತು. ಒಂದು ಹಂತದಲ್ಲಿ, ಕ್ಲಬ್‌ನ ಬ್ಯಾಂಕ್‌ ಸ್ಟ್ರೀಟ್‌ ಮೈದಾನವನ್ನು ಸಹ ಕೋರ್ಟ್‌ನ ಆದೇಶದ ಮೇಲೆ ಮುಚ್ಚಲಾಯಿತು.

ಕ್ಲಬ್‌ನ್ನು ಸಾಲ ಭರಿಸಲು ಮುಚ್ಚಬೇಕೆನ್ನುವ ಸ್ವಲ್ಪ ಮೊದಲು, ಕ್ಲಬ್‌ ಮ್ಯಾಂಚೆಸ್ಟರ್‌ ಬ್ರೂವರೀಸ್‌ ನ ವ್ಯವಸ್ಥಾಪಕ ನಿರ್ದೇಶಕರಾದ J. H. ಡೇವಿಸ್‌ರವರಿಂದ ದೊಡ್ಡ ಪ್ರಮಾಣದ ಬಂಡವಾಳವನ್ನು ಪಡೆಯಿತು. ದಂತಕಥೆಗಳ ಪ್ರಕಾರ ಕ್ಲಬ್‌ನ ನಾಯಕ ಹ್ಯಾರ್ರಿ ಸ್ಟಾಫೋರ್ಡ್‌ ಕ್ಲಬ್‌ನ್ನು ಉಳಿಸಲು ನಿಧಿಯನ್ನು ಸಂಗ್ರಹಿಸುವುದಕ್ಕಾಗಿ ತನ್ನ ನೆಚ್ಚಿನ St. ಬೆರ್ನಾಡ್‌ ಶ್ವಾನವನ್ನು ತೋರಿಸುತ್ತಿರುವಾಗ ಡೇವಿಸ್‌ ಶ್ವಾನವನ್ನು ಖರೀದಿಸಲು ನಾಯಕನ ಬಳಿ ಬಂದಿದ್ದರು. ಅದಕ್ಕೆ ಸ್ಟಾಫೋರ್ಡ್‌ ನಿರಾಕರಿಸಿದರಲ್ಲದೇ, ಡೇವಿಸ್‌ರನ್ನು ಕ್ಲಬ್‌ನಲ್ಲಿ ಬಂಡವಾಳ ಹೂಡಲು ಮತ್ತು ಕ್ಲಬ್‌ನ ಅಧ್ಯಕ್ಷ ರಾಗಲು ಒಪ್ಪಿಸಿದರು. ಹೊಸ ಆರಂಭವನ್ನು ಪ್ರತಿನಿಧಿಸಲು ಕ್ಲಬ್‌ನ ಹೆಸರನ್ನು ಬದಲಾಯಿಸುವ ಅಗತ್ಯವಿದೆ ಎಂದು ಪುನರಾರಂಭಿಸಲು ಸಮರ್ಥವಾದ ಮಂಡಳಿಯ ಪ್ರಾರಂಭದ ಸಭೆಯೊಂದರಲ್ಲಿ ನಿರ್ಧರಿಸಲಾಗಿತ್ತು. ಇಟಲಿಯಿಂದ ವಲಸೆ ಬಂದಿರುವ ಯುವಕ ಲೂಯಿಸ್‌ ರೊಕ್ಕಾ, "ಮಹನೀಯರೆ, ನಾವೇಕೆ ನಮ್ಮನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ ಎಂದು ಕರೆದುಕೊಳ್ಳಬಾರದು?" ಎಂದು ಹೇಳುವ ಮೊದಲು ಬಂದ ಇತರ ಸಲಹೆಗಳೆಂದರೆ ಮ್ಯಾಂಚೆಸ್ಟರ್‌‌ ಸೆಂಟ್ರಲ್‌ ಮತ್ತು ಮ್ಯಾಂಚೆಸ್ಟರ್‌ ಕೆಲ್ಟಿಕ್‌ ಎಂಬ ಹೆಸರುಗಳು. ಮ್ಯಾಂಚೆಸ್ಟರ್‌ ಯುನೈಟೆಡ್‌ ಎನ್ನುವ ಹೆಸರು ಶಾಶ್ವತವಾದುದಲ್ಲದೇ, ೨೬ ಏಪ್ರಿಲ್‌ ೧೯೦೨ರಂದು ಅಧಿಕೃತವಾಗಿ ಅಸ್ತಿತ್ವಕ್ಕೆ ಬಂದಿತು. ಡೇವಿಸ್‌ ಕ್ಲಬ್‌ನ ಬಣ್ಣವನ್ನು ಬದಲಿಸಿದರೆ ಸೂಕ್ತವೆಂದು ಸಹಾ ನಿರ್ಧರಿಸಿದನು. ಅದರಂತೆ ನ್ಯೂಟನ್‌ ಹೀತ್‌ನ ಹಸಿರು ಮತ್ತು ಚಿನ್ನದ ಬಣ್ಣದ ಅರೆತೋಳಿನ ವಸ್ತ್ರವನ್ನು ಬಿಟ್ಟು, ಕೆಂಪು ಮತ್ತು ಬಿಳಿ ಬಣ್ಣವನ್ನು ಮ್ಯಾಂಚೆಸ್ಟರ್‌ ಯುನೈಟೆಡ್‌ನ ಬಣ್ಣಗಳೆಂದು ಘೋಷಿಸಲಾಯಿತು.

ಜೇಮ್ಸ್‌ ವೆಸ್ಟ್‌ರವರು ವ್ಯವಸ್ಥಾಪಕ ಹುದ್ದೆಯಿಂದ ನಿವೃತ್ತರಾದ ನಂತರ ೨೮ ಸೆಪ್ಟೆಂಬರ್ ‌೧೯೦೨ರಲ್ಲಿ ಎರ್ನೆಸ್ಟ್‌ ಮ್ಯಾನ್‌ಗ್ನಾಲ್‌ರವರನ್ನು ಕ್ಲಬ್‌ನ ಕಾರ್ಯದರ್ಶಿಯಾಗಿ ನೇಮಿಸಲಾಯಿತು. ಮ್ಯಾನ್‌ಗ್ನಾಲ್‌ ಕ್ಲಬ್‌ನ್ನು ಮೊದಲ ವಿಭಾಗಕ್ಕೆ ಕೊಂಡೊಯ್ಯಲು ಹಾಕಿಕೊಂಡ ಗುರಿಯನ್ನು ತಲುಪಲು ಮೊದಲ ಪ್ರಯತ್ನ ಮಾಡಿದರೂ, ಅಂತಿಮವಾಗಿ ಎರಡನೆಯ ವಿಭಾಗದ ಐದನೆಯ ಸ್ಥಾನದಲ್ಲೇ ತೃಪ್ತಿಗೊಳ್ಳುವುದರ ಮೂಲಕ ಸ್ವಲ್ಪ ಅಂತರದಲ್ಲಿ ವಿಫಲರಾದರು. ಕ್ಲಬ್‌ಗೆ ಹೊಸ ಪ್ರತಿಭೆಗಳನ್ನು ತರಬೇಕೆಂದು ಮ್ಯಾನ್‌ಗ್ನಾಲ್‌ ನಿರ್ಧರಿಸಿದರು. ಗೋಲ್‌ನಲ್ಲಿ ಹ್ಯಾರಿ ಮೊಗರ್‌, ಹಾಫ್‌-ಬ್ಯಾಕ್‌ನಲ್ಲಿ ಡಿಕ್‌ ಡಕ್‌ವರ್ತ್‌‌ ಮತ್ತು ಅಪ್‌ ಫ್ರಂಟ್‌ನಲ್ಲಿ ಜಾಕ್‌ ಪಿಕನ್‌ರಂತಹ ಆಟಗಾರರನ್ನು ಕ್ಲಬ್‌ಗೆ ಒಪ್ಪಂದಕ್ಕೆ ಸಹಿ ಹಾಕಿಸಿಕೊಳ್ಳುವುದರ ಮೂಲಕ ಸೇರಿಸಿಕೊಂಡರಾದರೂ, ಮತ್ತೊಬ್ಬ ಹೊಸ ಹಾಫ್‌-ಬ್ಯಾಕ್‌ ಆಟಗಾರರಾದ ಚಾರ್ಲಿ ರಾಬರ್ಟ್ಸ್‌ ಮಾತ್ರವೇ ವಿಶೇಷ ಪರಿಣಾಮವನ್ನು ಬೀರಿದರು. ೧೯೦೪ರ ಏಪ್ರಿಲ್‌ನಲ್ಲಿ ಗ್ರಿಮ್‌ಸ್ಬಿ ಟೌನ್‌ನವರಾದ ಅವರಿಗೆ ಕ್ಲಬ್‌ ಆಗಿನ ದಾಖಲಾರ್ಹ ಮೊತ್ತ £೭೫೦ಅನ್ನು ವ್ಯಯಿಸಿತ್ತು. 1903–04ರ ಕ್ರೀಡಾಋತುವಿನಲ್ಲಿ ಪ್ರೋತ್ಸಾಹಕ ಎರಡನೆ ಸ್ಥಾನಕ್ಕೆ ಕೆಲವೇ ಅಂಕಗಳ ಕೊರತೆಯಿಂದ ಮೂರನೆ ಸ್ಥಾನವನ್ನು ಗಳಿಸಲು ಕ್ಲಬ್‌ಗೆ ಸಹಾಯ ಮಾಡಿದರು.

೧೯೦೫–೦೬ರ ಎರಡನೆ ವಿಭಾಗದಲ್ಲಿ ಎರಡನೆ ಸ್ಥಾನವನ್ನು ಗಳಿಸಿ ಹೊಸ ಹೆಸರಿನಡಿಯಲ್ಲಿ ಮೊದಲ ಬಾರಿ ಮೊದಲ ವಿಭಾಗಕ್ಕೆ ಬಡತಿಯಾಗುವುದಕ್ಕೆ ಹೆಚ್ಚು ಸಮಯ ಬೇಕಾಗಲಿಲ್ಲ. ಕ್ಲಬ್‌ ಎಂಟನೇ ಸ್ಥಾನವನ್ನು ಗಳಿಸುವುದರೊಂದಿಗೆ ಕ್ಲಬ್‌ನ ಬಲವರ್ಧನೆ ಪ್ರಾರಂಭವಾಯಿತಲ್ಲದೇ ನಂತರ ೧೯೦೮ರಲ್ಲಿ ಮೊದಲ ಲೀಗ್‌ ಪ್ರಶಸ್ತಿಯನ್ನು ಗಳಿಸಿತು. ಮ್ಯಾಂಚೆಸ್ಟರ್‌ ಸಿಟಿ ಇತ್ತೀಚೆಗೆ FA ವಿಧೇಯಕಗಳು ಅನುಮತಿಸಿದ ಮೊತ್ತಕ್ಕಿಂತ ಜಾಸ್ತಿ ಸಂಬಳವನ್ನು ಕೆಲವು ಆಟಗಾರರಿಗೆ ನೀಡಿದ್ದಕ್ಕಾಗಿ ತನಿಖೆಗೆ ಒಳಪಟ್ಟಿತ್ತು. ಕ್ಲಬ್‌ಗೆ £೨೫೦ನಷ್ಟು ದಂಡ ವಿಧಿಸಲಾಯಿತು ಮತ್ತು ಕ್ಲಬ್‌ನ ಹದಿನೆಂಟು ಆಟಗಾರರನ್ನು ಶಾಶ್ವತವಾಗಿ ಕ್ಲಬ್‌ನ ಪರವಾಗಿ ಆಡದೇ ಇರುವಂತೆ ನಿಷೇಧಿಸಲಾಯಿತು. ಯುನೈಟೆಡ್‌ ತನ್ನ ಪರಿಸ್ಥಿತಿಯನ್ನು ಸುಧಾರಿಸಲು ಏಕಾಏಕಿ ಇತರರೊಂದಿಗೆ ಬಿಲ್ಲಿ ಮೇರೆಡಿತ್‌‌ (ವೆಲ್ಶ್‌ ವಿಜಾರ್ಡ್‌) ಮತ್ತು ಸ್ಯಾಂಡಿ ಟರ್ನ್‌ಬುಲ್‌ರವರುಗಳನ್ನೂ ತಂಡಕ್ಕೆ ಸೇರಿಸಿಕೊಂಡಿತು. ಕ್ಲಬ್‌ನ ಅನಿಶ್ಚಿತತೆಯ ಕಾರಣದಿಂದಾಗಿ ನಗರದ ಹೊಸ ಹುಡುಗರು ತಮ್ಮನ್ನು ಇನ್ನೂ ಅಮಾನತ್ತಿನಲ್ಲಿಟ್ಟ ಕಾರಣ ೧೯೦೭ರ ಹೊಸ ವರ್ಷದ ದಿನದವರೆಗೆ ಆಡಲು ಅನರ್ಹರಾಗಿದ್ದರು. ಆದ್ದರಿಂದ ಪ್ರಶಸ್ತಿಗಾಗಿ ಯುನೈಟೆಡ್‌ನ ಸವಾಲಿನಲ್ಲಿ ಸರಿಯಾದ ಪರಿಣಾಮ ಬೀರುವಂತೆ ಮಾಡಲು ಕ್ಲಬ್‌ನ 1907–08ರ ಕ್ರೀಡಾಋತುವಿನವರೆಗೆ ಯಥಾಸ್ಥಿತಿ ಕಾಯ್ದಿಡಲಾಯಿತು. ನಂತರದ ರಭಸದ ಪ್ರಾರಂಭದಲ್ಲಿ ಅವರೆಲ್ಲಾ ಸಂಘಟಿತರಾಗಿ ಶೆಫೀಲ್ಡ್‌ ಯುನೈಟೆಡ್‌ನ ವಿರುದ್ಧ ೨–೧ರ ವಿಜಯ ದಾಖಲಿಸಿ, ನಿರಂತರ ೧೦ ವಿಜಯಗಳ ಓಟವನ್ನು ಪ್ರಾರಂಭಿಸಿದರು. ಕೊನೆಯ ಕ್ರೀಡಾಋತುವಿನಲ್ಲಿ ಎಡವಿದ್ದರೂ ಕೂಡ ಯುನೈಟೆಡ್‌ ತನ್ನ ಗೆಲುವನ್ನು ಮುಂದುವರಿಸುತ್ತಾ ಸಮೀಪದ ಎದುರಾಳಿಯಾದ ಆಸ್ಟೊನ್‌ ವಿಲ್ಲಾ ತಂಡಕ್ಕಿಂತ ಒಂಬತ್ತು ಹೆಚ್ಚು ಅಂಕಗಳನ್ನು ಗಳಿಸಿ ಕ್ರೀಡಾಋತುವನ್ನು ಪೂರ್ಣಗೊಳಿಸಿತು.

ನಂತರದ ಕ್ರೀಡಾಋತುವನ್ನು ಯುನೈಟೆಡ್‌ ಇನ್ನೊಂದು ಬೆಳ್ಳಿ ಫಲಕವಾದ ತನ್ನ ಮೊದಲ ದತ್ತಿ ನಿಧಿ ಪ್ರಶಸ್ತಿ ಫಲಕವನ್ನು ಗೆಲ್ಲುವುದರೊಂದಿಗೆ ಪ್ರಾರಂಭಿಸಿತು ಮತ್ತು FA ಕಪ್‌ ಪ್ರಶಸ್ತಿಗಳ ದಾಖಲೆ ಸಂಖ್ಯೆಯಾಗುವುದಕ್ಕಾಗಿ ಕಾರಣವಾದ ಕ್ಲಬ್‌ನ ಮೊದಲ FA ಕಪ್‌ ಪ್ರಶಸ್ತಿ ಗೆಲ್ಲುವುದರೊಂದಿಗೆ ಕ್ರೀಡಾಋತುವನ್ನು ಕೊನೆಗೊಳಿಸಿತು. ಕ್ಲಬ್‌ನ ಮೊದಲ ಪ್ರಶಸ್ತಿ ವಿಜೇತ ತಂಡದಲ್ಲಿ ಟರ್ನ್‌ಬುಲ್‌ ಮತ್ತು ಮೆರೆಡಿತ್‌ ಪ್ರಮುಖ ಪಾತ್ರ ವಹಿಸಿದ್ದರು. ಟರ್ನ್‌ಬುಲ್‌ FA ಕಪ್‌ ಅಂತಿಮ ಪಂದ್ಯದಲ್ಲಿ ವಿಜಯದ ಗೋಲನ್ನು ದಾಖಲಿಸಿದರು. ಕ್ಲಬ್‌ 1910–11ರ ಕ್ರೀಡಾಋತುವಿನಲ್ಲಿ ಎರಡನೆಯ ಬಾರಿ ಮೊದಲ ವಿಭಾಗವನ್ನು ಗೆದ್ದು, ಇನ್ನಷ್ಟು ಬೆಳ್ಳಿ ಫಲಕಗಳನ್ನು ಗೆಲ್ಲುವುದಕ್ಕೆ ಇನ್ನೂ ಎರಡು ವರ್ಷ ಕಾಯಬೇಕಾಯಿತು. ಅದೇ ಸಮಯದಲ್ಲಿ ಯುನೈಟೆಡ್‌ ಕ್ಲಬ್‌ ಓಲ್ಡ್‌ ಟ್ರ್ಯಾಫೋರ್ಡ್‌ನಲ್ಲಿರುವ ಹೊಸ ಮೈದಾನಕ್ಕೆ ಸ್ಥಳಾಂತರಗೊಂಡಿತು. ೧೯ ಫೆಬ್ರವರಿ ೧೯೧೦ರಂದು ಹೊಸ ಮೈದಾನದಲ್ಲಿ ಲಿವರ್‌ಪೂಲ್‌ ವಿರುದ್ಧ ಅವರು ಮೊದಲ ಪಂದ್ಯವನ್ನು ಆಡಿದರು. ಆದರೆ ೪–೩ ಅಂತರದಿಂದ ೩–೦ ಮುನ್ನಡೆಯಲ್ಲಿ ತಂಡ ಸೋತಿತು. ಮತ್ತೊಮ್ಮೆ 1911–12ರ ಕ್ರೀಡಾಋತುವಿನಲ್ಲಿ ಟ್ರೋಫಿಯನ್ನು ಗೆಲ್ಲಲಾಗಲಿಲ್ಲ, ಅದಲ್ಲದೆ ಇದು ಮ್ಯಾನ್‌ಗ್ನಾಲ್‌ ಅಧಿಕಾರದಲ್ಲಿರುವ ಕೊನೆಯ ಅವಧಿಯಾಗಿತ್ತು (ಅವರು ಯುನೈಟೆಡ್‌ನೊಂದಿಗೆ ಹತ್ತು ವರ್ಷಗಳು ಇದ್ದ ನಂತರ ಮ್ಯಾಂಚೆಸ್ಟರ್‌ ಸಿಟಿಗೆ ಹೋದರು). ಕ್ಲಬ್‌ ೪೧ ವರ್ಷಗಳ ಹಿಂದೆ ಕೊನೆಯ ಬಾರಿ ಮೊದಲ ವಿಭಾಗವನ್ನು ಗೆದ್ದಿತ್ತು. ತಮ್ಮ ಇತಿಹಾಸದಲ್ಲಿ ಒಂದೂ ಲೀಗ್‌ನ್ನು ಗೆಲ್ಲದೆ ತುಂಬಾ ವರ್ಷ ಕಳೆದ ವಿಚಾರವಾಗಿತ್ತು. 

ಮುಂದಿನ ಹತ್ತು ವರ್ಷಗಳು ನಿಧಾನವಾಗಿ ಅವನತಿಯತ್ತಾ ಸಾಗಿದ ಕ್ಲಬ್‌ ೧೯೨೨ರಲ್ಲಿ ಎರಡನೆ ವಿಭಾಗಕ್ಕೆ ಇಳಿಯಿತು. ೧೯೨೫ರಲ್ಲಿ ಮತ್ತೆ ಕ್ಲಬ್‌ಗೆ ಪ್ರೋತ್ಸಾಹ ನೀಡಲಾಯಿತು. ಆದರೆ ಹಿಂದಿನ ಸಾಧನೆಯ ಮೇಲ್ಮಟ್ಟದ ಅರ್ಧದಷ್ಟನ್ನು ಸಂಪಾದಿಸಲೂ ಕಷ್ಟವಾಯಿತು ಮತ್ತು ೧೯೩೧ರಲ್ಲಿ ಮತ್ತೆ ಅವನತಿ ಕಂಡಿತು. ಎರಡನೆ ವಿಶ್ವಸಮರಕ್ಕೆ ಎಂಟು ವರ್ಷ ಹಿಂದೆ, ೧೯೩೪ರಲ್ಲಿ ಎರಡನೆಯ ವಿಭಾಗದಲ್ಲಿ ಹಿಂದೆಂದಿಗಿಂತಲೂ ಕಡಿಮೆ ಅಂದರೆ ೨೦ರ ಸ್ಥಾನಕ್ಕೆ ಬಂದ ಕ್ಲಬ್‌ ಹೆಚ್ಚು ಕಡಿಮೆ ಯೊ-ಯೊ ಕ್ಲಬ್‌ನಂತೆ ಆಗತೊಡಗಿತು. ಎರಡನೆಯ ವಿಶ್ವಸಮರದ ಮುಂಚಿನ ಉಪಾಂತ ಕ್ರೀಡಾಋತುವಿನಲ್ಲಿ ಕ್ಲಬ್‌ನ್ನು ಪ್ರೋತ್ಸಾಹಿಸಲಾಯಿತಾದರೂ ಮತ್ತೊಮ್ಮೆ ಅವನತಿಯನ್ನು ಕಂಡಿತು. ಯುದ್ಧದ ನಂತರ ಅಂದರೆ 1938–39ರ ಅವಧಿಯಲ್ಲಿ ೧೪ನೇ ಸ್ಥಾನವನ್ನು ಗಳಿಸುವುದರ ಮೂಲಕ ತಮ್ಮ ಅಗ್ರಸ್ಥಾನವನ್ನು ಖಚಿತಪಡಿಸಿಕೊಂಡರು.

ಮೀಸಲು ಮತ್ತು ಶೈಕ್ಷಣಿಕ
ಪ್ರಾರಂಭದ ವರ್ಷಗಳು (೧೮೭೮–೧೯೪೫)
ಪ್ರತಿಸ್ಪರ್ಧಿಗಳು
ಟ್ರಿಬಲ್‌ನ ನಂತರ (೧೯೯೯–ಇಲ್ಲಿಯವರೆಗೆ)